stanford-oval/wikipedia huggingface dataset:
ויגאן (אנגליה)
ספורט

אצטדיון הדי. וו שבעיר, מכיל 25,138 מקומות. במקור נקרא האצטדיון, JJB. האצטדיון הוא מגרשה הביתי של מועדון הכדורגל של העיר, ויגאן את'לטיק, כמו גם את קבוצת הרוגבי המקצועית של העיר, ויגאן ווריורס. הלאטקיס עברו לאצטדיון עם הקמתו בשנת 1999 מביתם לשעבר, פארק ספרינגפילד, כמו גם הווריורס שעברו מביתם הקודם, סנטרל פארק.
ספורט > כדורגל

ויגאן הוקמה בשנת 1932 בעקבות התפרקותה של קבוצת ויגאן בורו שנה קודם לכן. היה זה הניסיון החמישי להקים מועדון כדורגל בעיר ויגאן בעקבות התפרקותן של קבוצות ויגאן קאונטי, ויגאן יונייטד, ויגאן טאון וויגאן בורו. בשנת 2005 שיחקה לראשונה הקבוצה בפרמייר ליג, עד לשנת 2013 בה ירדה בחזרה לצ'מפיונישיפ. כיום משחקת הקבוצה בפוטבול ליג הראשונה. רגע השיא של המועדון אירע בשנת 2013 עת זכתה הקבוצה בגביע האנגלי, הייתה זו הפעם הראשונה בה קבוצה שירדה ליגה זכתה בגביע.
ספורט > רוגבי

מועדון הרוגבי של העיר הוא ויגאן ווריורס (אנ'), (במקור נקרא Wigan FC), המועדון משחק בעיר מאז 1872. ויגאן היה למועדון בליגת הרוגבי מאז ועד היום והוסיף את סיומת הווריורס על שמו בשנת 1997. המועדון הוא המועדון האנגלי המצליח ביותר בספורט, הוא זכה ב-22 אליפויות בליגה וב-19 גביעים, כמו כן הוכתרו כאלופי העולם ארבע פעמים.
ערים תאומות

צרפת אנז'ה, צרפת.
הערות שוליים

↑  Newsletter 15, www.wiganarchsoc.co.uk
↑  A. D. Mills, A Dictionary of British Place Names, Oxford University Press, 1 בינואר 2016, ISBN 978-0-19-960908-6. (באנגלית)
↑  Townships: Wigan | British History Online, www.british-history.ac.uk
↑  Wigan Archaeological Society - The History of Wigan, www.wiganarchsoc.co.uk
↑  ONS, Release Edition Reference Tables, webarchive.nationalarchives.gov.uk, ‏2 ביולי 2010
↑  "Double cup win 'special for Wigan'". BBC Sport (באנגלית בריטית). נבדק ב-2020-07-18.
↑  Town twinning with Angers, web.archive.org, ‏8 במאי 2015
| --- | --- |
בקרת זהויות :  NLI: 987007552977205171  GND: 7666037-0  LCCN: n83052640  LNB: 000297823  MusicBrainz: 719ad60b-f32b-4eea-a968-6e4e4975a5c3  NKC: ge1086263  VIAF: 316601174   WorldCat (עם VIAF): 316601174
.cl

| --- | --- |
 תאריך ייסוד:  1987
 שימוש מיועד:  חברות הגרות או קשורת לצ'ילה
 שימוש בפועל:  פופולרי בצ'ילה
 הגבלות רישום:  כולם יכולים להירשם תחת דומיין .cl בלי שימוש בנציג מקומי.
 מבנה:  ההרשמות מתבצעות ישירות בתת-דומיינים (ישנן גם הרשמות בסיומות ברמה שלישית לאתרים ממשלתיים תחת gov.cl ו- gob.cl)
 מסמכים:  מסמך
 שמות תחום:  730,112 (אוגוסט 2021)
 DNSSEC:  חיובי
 NIC Chile
 
.cl היא סיומת אינטרנט מדינית (ccTLD) השייכת לצ'ילה. הסיומת נוצרה בשנת 1987 ומנוהלת על ידי אוניברסיטת צ'ילה. הרשמה של תת-סיומות תחת סיומת אינטרנט זאת מותרת לכולם, כפי שנקבע בתקנה הנוכחית להפעלת רישום שמות תחת הסיומת .CL מאז דצמבר 2013, מה שביטל את הדרישה של נרשמים זרים ליצור קשר מקומי בעזרת RUN, מספר הזיהוי הלאומי הצ'יליאני.
רישום דומיינים הכוללים אותיות עם הדגשה (á, é, í, ó, ú), ñ ו- ü נפתחו בשנת 2005 לציבור.
מאז אפריל 2011, הסיומת תומכת ב-DNSSEC.
מיקרוסופט עשו שימוש בסיומת בעזרת Domain Hack בשביל ליצור את הרשת חברתית המקוונת שלה So.cl. אורקל גם עושים שימוש עם ה-Domain Hack על מנת ליצור קיצור URL לאתרם ולשירותם ora.cl.
תמיכה ב IPv6

בדוח של הוריקן אלקטריק ממאי 2012, הסיומת מופעלת בתמיכה של IPv6 ועם שרתים ב-IPv6.
הערות שוליים

↑  Carta enviada por el Sr. Rector de la Universidad de Chile al Sr. Contralor General de la República, 19 de noviembre de 2001 - NIC Chile, www.nic.cl
↑  Reglamentación para el funcionamiento del Registro de Nombres del Dominio .CL - NIC Chile, www.nic.cl
↑  Modificación a la Reglamentación, NIC Chile - NIC Chile, www.nic.cl
↑  Extensiones de seguridad DNSSEC disponibles para todos los dominios .CL - NIC Chile, www.nic.cl
↑  Global IPv6 Deployment Progress Report, bgp.he.net
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
גריז: לייב

| --- | --- |

כרזת הפקת הלייב
 מבוסס על:  מחזמר וסרט באותו השם
 סוגה:  מחזמר
 בימוי:  תומאס קייל, אלכס רודזינסקי 
 שחקנים:  ג'וליאן האף ארון טבייט ונסה הדג'נס קרלוס פנה קארלי ריי ג'פסן קיקי פאלמר קת'ר דונהיו ג'ורדן פישר דייוויד דל ריו אנדרו קאל מריו לופז
 פסקול:  Grease Live! – Music from the Television Event 
 ארץ מקור:  ארצות הברית ארצות הברית
 שפות:  אנגלית
 הפקה
 מפיק:  גרג סילס אדם סיגל
 מפיקים בפועל:  מארק פלאט
 חברת הפקה:  סרטי סרטי פרמאונט Marc Platt Productions
 הפצה:  סרטי פרמאונט
 אתר צילומים:  אולפני האחים וורנר, ברבנק, קליפורניה
 אורך פרק:  130 דקות
 שידור
 רשת שידור:  Fox
 תקופת שידור מקורית:  31 בינואר 2016 – הווה
 קישורים חיצוניים
 www.fox.com/grease-live
 דף התוכנית ב-IMDb
 
גריז: לייב (באנגלית: Grease: Live; מסוגנן כ-!Grease Live) הוא אירוע טלוויזיוני מיוחד ששודר במקור על ידי רשת "FOX" ב-31 בינואר 2016. האירוע הוא עיבוד רימייק בשידור חי לסרט באותו השם שיצא לאקרנים בשנת 1978, והוא מופק על ידי המפיק מארק פלאט, מבוים על ידי הבמאי תומאס קייל ומככבים בו ג'וליאן האף, ארון טבייט, ונסה הדג'נס וקרלוס פנה בתפקידים הראשיים.
בדומה למחזות זמר נוספים, שהופקו בשידור חי על ידי רשת "NBC", ההפקה לקחה אלמנטים ושירים מהעיבוד הבימתי והקולנועי של "גריז", וכן הוסיפה שירים נוספים שלא היו בהם. במאמץ לחקות את "האנרגיה" הבימתית, שילבה ההפקה קהל חי שליווה את השידור. האירוע שודר מאולפני האחים וורנר בברבנק, קליפורניה.
הביקורות לשידור החי היו חיוביות, עם שבחים מיוחדים לאווירה ולסגנון ההפקה שאפפה את המופע, כמו גם להופעתם של השחקנים, במיוחד להופעתה של הדג'נס כבטי ריזו - האירוע הוקדש לזכרו של אביה של הדג'נס, שמת מסרטן יום לפני השידור. השידור היה מועמד לעשרה פרסי אמי לבידור בפריים טיים, וזכה בסך הכל בחמישה מתוכם, כולל קטגוריית "תוכנית הספיישל המצטיינת ביותר".
הפקה > הכרזה וליהוק

ב-28 באפריל 2014, רשת "פוקס" הודעה שהיא תפיק בשיתוף פעולה עם חטיבת הטלוויזיה של פראמאונט עיבוד למחזמר "גריז" שעלה לבמות בשנת 1971, שישודר בשידור חי בשנת 2015. הכרזה זו באה בעקבות עיבודים מוזיקליים דומים ששודרו בשידור חי והופקו על ידי רשת "NBC", כמו "צלילי המוזיקה לייב!" ו"פיטר פן לייב!".
ב-17 בינואר 2015, "פוקס" הודיעה רשמית שג'וליאן האף לוהקה לדמותה של סנדי יאנג ושונסה הדג'נס לוהקה לדמותה של ריזו וששידור החי של המחזמר ישודר ב-31 בינואר 2016. המגזין אנטרטיינמנט ויקלי דיווח שאף על פי שהעיבוד התעתד לעלות לשידור בקיץ 2015, שידורו התעכב בשל קשיים בתהליך הליהוק. ב-28 במאי 2015, הוכרז שקיקי פאלמר תצטרף לעיבוד החי בדמותה של מרטי מארצינו, חברת "הנערות בוורוד". ב-9 ביולי, הוכרז שארון טבייט לוהק לתפקיד הראשי כדני זוקו, ושקרלוס פנה לוהק לדמותו של קניקי. ב-30 בספטמבר 2015, הוכרז שקארלי ריי ג'פסן, קת'ר דונהיו ודייוויד דל ריו יגלמו את דמויתיהם של פרנצ'י, ג'אן ופאצ'י, בהתאמה. ב-6 בנובמבר הוכרז שג'ורדן פישר, אנדרו קאל ואיווט גונזלס-נאצר יגלמו את דמויתיהם של דודי, סאני וצ'ה-צ'ה, בהתאמה.
הפקה > תהליכי ההפקה

הבמאי תומאס קייל ראה את עיבוד הלייב כ"שילוב" של אלמנטים מן המחזמר המקורי ומהגרסה הקולנועית. למשל, ההפקה שילבה שירים שנוצרו עבור גרסת הסרט, כמו שיר הנושא "Grease (Is The Word)" שמבוצע על ידי ג'סי ג'יי, השירים "You're the One That I Want", ו-"Hopelessly Devoted to You", וכן שירים שהופיעו רק במחזמר המקורי, כמו "Freddy, My Love" ו-"Those Magic Changes". קייל הסביר כי "בשלב מוקדם ככל שהתחלתי לדמיין לעצמי מה זה יכול להיות, דיברתי עם מארק פלאט, המפיק הבכיר שלנו, ועם האנשים בפאראמאונט, ואחד הדברים שבאמת התמקדנו בהם היה לנסות לתפוס גם את הרוח גם של המחזמר המקורי וגם של גרסת הסרט שהשאיר רושם בל יימחה על כולנו. לנסות לכבד את זה ולתת מחווה למשהו שריגש אותנו ויש לנו חיבה גדולה כל כך אליו, ואז לנסות ליצור גרסה משלנו מזה".
ההפקה הכילה גם כמה שירים חדשים, כולל שיר המקורי, "All I Need Is an Angel", שנכתב עבור דמותה של פרנצ'י (קארלי ריי ג'פסן) על ידי טום קית' ובריאן יורקי שכתבו את המחזמר כמעט מושלם. בנוסף, ג'ו ג'ונאס והלהקה שלו, DNCE, הופיעו בהופעת קאמו כג'וני קזינו והגמבלרים במהלך הנשף בתיכון ריידל, בו הם ביצעו את השיר "Maybe Baby", גרסת רמיקס בהשראת שנות ה-1950 לסינגל הבכורה שלהם "Cake by the Ocean", בנוסף לשיר "Born to Hand Jive" מגרסת המחזמר ו-"Rock and Roll Is Here to Stay", שהיה בעבר חלק מגרסת הסרט. בריאיון עם המגזין רולינג סטון, ג'ונאס הסביר שהתפקיד הוצע ללהקה על ידי המפיקים בעקבות קונצרט שהם ביצעו בניו יורק.
עיבוד הלייב שודר בשידור ישיר מאולפני האחים וורנר בברבנק, קליפורניה, באמצעות שתי במות קול, חצי מכמות הבאקלוטים (אנ') שברשות האולפנים, ו-44 מצלמות. מעצב הסטים דייוויד קורינס הסביר כי המדיום של מחזמר חי בטלוויזיה "יראה באמת מה התיאטרון הטוב ביותר, וגם מה הקולנוע והטלוויזיה עושים הכי טוב", עם סט שנועד לספק זווית ראייה של 360 מעלות ועוצב בסגנון תיאטרוני מסורתי. השידור הוצג לקהל בכל אחד משלושת מיקומי הצילומים, שם הם גם קיבלו את האפשרות להשתלב ישירות בסצנות רלוונטיות כניצבים על הבמה, כמו בקהל הסטודנטים. קייל הסביר שהוא רוצה ללכוד את "התחושה" של הקהל בהפקות במה חיות, מכיוון "שיש אנרגיה וחיוניות בפידבקים שאנשים אמיתיים מחזירים לשחקנים". המגזין הוליווד ריפורטר האמין שהשימוש בקהל חי יעזור להבדיל בין העיבוד של "FOX" ל"גריז" לשאר העיבודים שנעשו על ידי "NBC".
מחירן של 30 שניות מסחריות במהלך שידור העיבוד נקבע בין 300,000 דולר ל-320.000 דולר. חברת קוקה-קולה חתמה על מתן ספונסריות עיקרית לשידור; הספונסריות כללה את פרסום מוצריה הקלאסיים של קוקה-קולה ומשקאות מיוחדים (כגון במכונות אוטומטיות ובמסעדה) ותוכן מדיה חברתית ממומן. על מנת להתאים את השידור לטלוויזיה ולהרגיע את הספונסרים, תוכנם של מספר שירים נערך; פלאט הצהיר שמטרתו הייתה להפוך את העיבוד הלייב ל"ידידותי למשפחה", אך עדיין רצה לשמור על "הנועזות המתאימה" שנדרשה למחזמר. בין העריכות, מילות השיר "'Greased Lightnin" שכלל מילים גסות ומיניות נערך מחדש (בעריכה שכותב השירים המקורי, ג'ים ג'ייקובס, עשה לגרסאות מורשות רשמיות שנים רבות קודם לכן), בעוד שהמילה האיטלקית "Fongool" ("לך לעזאזל") הוחלפה במילה "Be cool" בשיר "Look At Me, I'm Sandra Dee".
הפקה > תהליכי ההפקה > בעיות מזג האוויר

השימוש בסטים חיצוניים עבור סצנות בהפקה הובילו לחששות שהבמות יושפעו ממזג האוויר, במיוחד בעקבות תחזיות שטענו שיהיה סיכוי גבוה לגשמים וסופות רעמים אפשריים ביום השידור. קייל הצהיר שההפקה תכננה תוכניות מגירה במקרה של גשם, בעוד שפלאט ציין שצוות ההפקה שלו חשב על האפשרות שיהיה גשום "חודשים רבים" לפני כן, ושבעוד הבטיחות נמצאת אצלם בעדיפות גבוהה ביותר, המופע ימשיך להתקיים, ללא קשר למזג האוויר.
בעוד שההפקה התכוננה לאפשרות של גשם ביום השידור, הרוח הייתה גם גורם משפיע על השידור: בסביבות השעה 15:00, שעה לפני תחילת השידור, נודע לפלאט שההפקה לא תוכל להשתמש בבמה חיצונית מסוימת מסיבות ביטחוניות. בשעה 15:40, בזמן שההפקה ארגנה מחדש במה שכללה את מבנה של תיכון ריידל עבור שיר הפתיחה, הגשם והרוח חלפו, וצוות המהנדסים של ההפקה פינה את השימוש במבנה כדי לאפשר חזרה לבמה המקורית. השידורים יכללו בהתייחסו לתנאים הבאים: מריו לופז מציג בצחוק את "אל ניניו" כ"אורח ספיישל", שיר הפתיחה,"Grease (Is The Word)", בוצע עם מטריות, ואילו במהלך דיון על שידור חי במהלך הנשף בתיכון ריידל, מנהלת מק'גי (אנה גאסטייר) צווחת: "בואו נקווה שלא יהיה גשום!".
הפקה > תהליכי ההפקה > מותו של גרג הדג'נס

ביום השידור, ונסה הדג'נס הודיעה בטוויטר שאביה, גרג, מת מסרטן בלילה הקודם, ושהיא תקדיש את הופעתה לזכרו. פלאט סיפר לאנטרטיינמנט ויקלי שהוא "גאה מאוד" בדרך בה הדג'נס טיפלה במצב, ותיאר אותה כ"צעירה נחושה מאוד", ש"מודעת לכך שההצגה צריכה להימשך, כמו שכל שחקן בתיאטרון או בשידור חי יודע, אז היא החליטה לקחת את רגשות האובדן והעצב שלה ותכניס אותם לקופסה לאותו יום אחר הצהריים, ולהשתמש בהם כדי לתדלק את הביצועים שלה ותעשה את זה לכבוד אביה". בנוסף, "FOX" ופראמאונט הקדישו את ההפקה לזכרו של גרג; פלאט המשיך ואמר ש"הצוות היה מאחוריה וכולנו שילבנו ידיים ואמרנו 'אנחנו הולכים לחיות את הרגע הזה, לפעמים החיים מתערבים, אבל כולכם עבדתם כל כך קשה לרגע הזה ואנחנו הולכים ללכת על זה'".
צוות השחקנים > השחקנים הראשיים

ג'וליאן האף - סנדי יאנג, בת זוגו של דני ונערה מבית טוב שעברה מיוטה (עובדה זו, הערכים השמרניים על פיהם התחנכה ושם משפחתה המשותף לשל בריגהם יאנג מרמזים על חינוך מורמוני, בדומה לשל האף) ובמהלך המחזמר משנה את תדמיתה מנערה טובה וחסודה בדומה לתדמיתו של דני.
ארון טבייט - דני זוקו, בן זוגה של סנדי ומנהיגם של ה"טי-בירדס".
ונסה הדג'נס - בטי ריזו, מנהיגת "הנערות בוורוד" המשמשת על תקן חברה-אויבת לסנדי. מנהלת רומן חוזר ונשנה עם קניקי.
קרלוס פנה - קניקי, חבר בכנופיית ה"טי-בירדס", סגנו של דני, אשר בבעלותו מכונית ה"גריזד לייטנינג". מנהל רומן חוזר ונשנה עם ריזו.
צוות השחקנים > הנערות בוורוד

קארלי ריי ג'פסן - פרנצ'י, חברתה הטובה ביותר של סנדי, ששואפת להיות מעצבת יופי.
קיקי פאלמר - מרטי מארצינו, חברת "הנערות בוורוד", שנוהגת לנהל רומנים עם גברים רבים.
קת'ר דונהיו - ג'אן, חברת "הנערות בוורוד" בעלת מנת המשכל הנמוכה ביותר מביניהן.
צוות השחקנים > טי-בירדס

ג'ורדן פישר - דודי, מוזיקאי תמים ונאיבי עם קסם ילדותי.
אנדרו קאל - סאני לה-טיירי, רודף שמלות שעושה צרות קבוע למנהלת מק'גי.
דייוויד דל ריו - פאצ'י, נער סרקסטי ומתנשא בעל ביטחון עצמי מופרז.
צוות השחקנים > אורחים

דידי קון - ויי, המלצרית בדיינר בה תלמידי תיכון ריידל מבלים. (קון גילמה את דמותה של פרנצ'י בסרט המקורי)
בארי פרל - מר סטן ויבר, מפיק שידור הלייב של הנשף בתיכון ריידל. (פרל גילם את דמותו של דודי בסרט המקורי)
ג'סי ג'יי - מבצעת שיר הנושא של המחזמר.
Boyz II Men - להקת המלאכים, שמלווים את פרנצ'י ומייעצים לה שלא לנשור מבית הספר.
ג'ו ג'ונאס ו-DNCE - ג'וני קזינו והגמבלרים, להקת הנשף.
צוות השחקנים > דמויות נוספות

מריו לופז - וינס פונטיין
אנה גאסטייר - המנהלת מק'גי
אלה מקלמור - פאטי סימקוקס
ונדל פירס - המאמן קאלהון
אווה פלאמב - גברת מארדוק
סאם קלארק - ליאו בלאמודו
איווט גונזלס-נאצר - שרלנס "צ'ה-צ'ה" דיגרגוריו
נח רובינס - יוג'ין פלסניק
ג'ון רוברט הול - טום צ'יסאם
חניפה ווד - בלאנש הודל
פסקול

אלבום הפסקול הרשמי של השידור, Grease: Live - Music from the Television Event, הופץ ב-31 בינואר על ידי אולפני פראמאונט. מהדורה מיוחדת של האלבום, שכולל ארבעה שירי בונוס, הופץ ב-4 במרץ. בשידור הוצגו 23 שירים, אך רק 19 שירים נכללו בפסקול הרשמי. השירים "Alma Mater" (בביצוען של אנה גאסטייר וחניפה) ו-"Mooning" (בביצועה של להקת DNCE) לא נכללו בשום גרסה כלשהי של האלבום.
פסקול > רשימת השמעה

| --- | --- |

כרזת האלבום
 אלבום אולפן מאת אמנים שונים
 יצא לאור:  31 בינואר 2016
 הוקלט:  2016
 סוגה:  מחזמר רוקנ'רול
 שפה:  אנגלית 
 אורך:  46:29
 חברת תקליטים:  Capitol Records Building
 
| מס' | שם | ביצוע | משך |
| --- | --- | --- | --- |
| 1. | Grease (Is the Word)  | ג'סי ג'יי | 3:21 |
| 2. | Summer Nights  | אנסמבל השחקנים | 3:38 |
| 3. | Freddy, My Love  | קיקי פאלמר | 2:47 |
| 4. | Look at Me, I'm Sandra Dee  | ונסה הדג'נס | 1:41 |
| 5. | Greased Lightnin'  | ארון טבייט וקרלוס פנה | 3:16 |
| 6. | Those Magic Changes  | ג'ורדן פישר וארון טבייט | 3:52 |
| 7. | All I Need Is an Angel  | קארלי ריי ג'פסן | 3:10 |
| 8. | Beauty School Dropout  | Boyz II Men | 3:52 |
| 9. | Cake by the Ocean  | DNCE | 2:43 |
| 10. | Maybe (Baby)  | להקת DNCE | 1:35 |
| 11. | Born to Hand Jive  | להקת DNCE | 4:47 |
| 12. | Hopelessly Devoted to You  | ג'וליאן האף | 3:04 |
| 13. | Sandy  | ארון טבייט | 2:35 |
| 14. | There Are Worse Things I Could Do  | ונסה הדג'נס | 2:35 |
| 15. | You're the One That I Want  | ג'וליאן האף וארון טבייט | 3:01 |
| 16. | We Go Together  | אנסמבל השחקנים | 3:12 |
קטעי בונוס
| מס' | שם | ביצוע | משך |
| --- | --- | --- | --- |
| 17. | Rock n' Roll Party Queen  | להקת DNCE | 2:08 |
| 18. | Rock n' Roll Is Here to Stay  | להקת DNCE | 2:03 |
| 19. | Look at Me, I'm Sandra Dee ‏(Reprise)  | ג'וליאן האף | 1:33 |
| 20. | Grease (Is the Word) (Karaoke version)  |   | 3:22 |
פסקול > הצלחה מסחרית

האלבום הופיע לראשונה במקום 37 בבילבורד 200, וזכה ל-13,000 יחידות אלבום-אֶקְוִיוָלֵנְטִי (אנ') בשבוע הראשון שלו, עם קצת יותר מ-9,000 שמקורן במכירות מטו. האלבום גם הופיע במקום הראשון באותו השבוע ברשימת מכירות האלבום העליון.
פסקול > מצעדים

| מצעד (2016) | שיא |
| --- | --- |
מצעד המוזיקה האוסטרלי: 85
בילבורד 200 בארצות הברית: 37
הפסקולים הטובים ביותר של בילבורד: 1
מדיה ביתית

עיבוד הלייב הופץ על גבי DVD ובאופן דיגיטלי ב-8 במרץ 2016, ובנוסף לכך, העיבוד נכלל במהדורת ה-40 שנה לצאת הסרט "גריז" לאקרנים על גבי Blu-ray ביחד עם הסרט המקורי ועם סרט ההמשך שלו, "גריז 2".
ראו גם

היירספריי לייב!
מופע הטלוויזיה של רוקי
אויפן פריפעטשיק

"אויפֿן פּריּפּעטשיק" (בתרגום מיידיש: "על האח" ; מוכר גם כ"אלף בית") הוא שיר יידיש שכתב והלחין המשורר מרק ורשבסקי בסוף המאה ה-19. השיר מספר על "חיידר" חמים, שבו בוערת אש בתוך האח והרב מלמד את התלמידים את האלפבית.
השיר הודפס ב-1901 בספרו של ורשבסקי "יידישע פאלקסלידער מיט נאטן" (שירי עם יהודיים עם תווים), שם הופיע לראשונה עם תוויו. הוא היה הבולט בשיריו של ורשבסקי, והפך במהרה לסמל אהוד ומוכר להוויית "העולם הישן" והשטעטל היהודי של מזרח אירופה. השיר אוצר בתוכו את הווי החדר היהודי עטוף התמימות והחום, ואת שיטת ההוראה המסורתית הפשוטה שבה המלמד מקריא את האות והברתה והתלמידים חוזרים אחריו. שירי ורשבסקי, שנכתבו ביידיש, הושפעו רבות ממקורות עממיים ונכתבו בלשון פשוטה ומתנגנת עם רוח של תקווה וניחומים, שהמתיקו את חייהם הקשים של ההמונים היהודיים במזרח אירופה.
השיר בחלקו מושר עד היום בחדרים חרדיים ללימוד אותיות האלף-בית, בחלק מהם לומדים את אותיות האלף-בית על ידי שירת האותיות במנגינת השיר. השיר זכה לביצועים רבים ביידיש ובעברית, בהם ביצועיהם של חוה אלברשטיין, אסתר עופרים, צילה דגן ודודו פישר. השיר הושמע בסרטו המפורסם של סטיבן ספילברג, "רשימת שינדלר", וכן הופיע כחלק מהעלילה במחזמר "טופלה טוטוריטו" בביצועו של שמואל סגל.
השיר תורגם לעברית על ידי פסח קפלן, ופורסם חלקית לראשונה ב-1905 בספר "הזמיר". התרגום המלא, כולל שני הבתים האחרונים, מופיע בספרו "ספר הזמירות" מ-1913. להלן תרגום מילולי המותאם למילים המקוריות ביידיש ומאפשר להבין את המשמעות של המילים המקוריות ביידיש.
מילות השיר

| 0 | 1 | 2 |
| --- | --- | --- |
|  השיר המקורי ביידיש    ”אוֹיפְן פְּרִיפֶּעטְשִיק בְּרֶענְט אַ פַיֵיערְל  אוּן אִין שְׁטוּבּ אִיז הֵייס,  אוּן דֶער רֶבִּי לֶערְנְט קְלֵיינֶע קִינְדֶערְלֶעךְ  דֶעם אַלֶף־בֵּית (בייס).”    רעפריין:    ”זָאגְט זְשֶע, קִינְדֶערְלֶעך, גֶעדֶענְקְט זְשֶע טַייעֶרֶע,  װָאס אִיר לֶערְנְט דָא;  זָאגְט זְשֶע נָאךְ אַ מָאל, אוּן טאַקֶע נָאךְ אַ מָאל:  קָמֶץ־אַלֶף: אָ!    לֶערְנְט, קִינְדֶער, מִיט גְרוֹיס חֵשֶׁק,  אַזוֹי זָאג אִיךְ אַייךְ אָן;  ווֶער סְ'ווֶעט גִיכֶער פוּן אַייךְ קֶענֶען עִבְרִי,  דֶער בַּאקוּמְט אַ פאָן.    לֶערְנְט, קִינְדֶער, הָאט נִישְׁט מוֹרָא,  יֶעדֶער אָנְהֵייבּ אִיז שְׁווֶער;  גְלִיקְלֶעךְ דֶער ווָאס הָאט גֶעלֶערְנְט תּוֹרָה,  צִי דַארְף אַ מֶענְטְש נָאךְ מֶער?    אִיר ווֶעט, קִינְדֶער, עֶלְטֶער ווֶערְן,  ווֶעט אִיר אַלֵיין פַארְשְׁטֵיין,  ווִיפְל אִין דִי אוֹתִיוֹת לִיגְן טְרֶערֶן  אוּן ווִיפְל גֶעווֵיין...    אַז אִיר ווֶעט, קִינְדֶער, דֶעם גָלוּת שְׁלֶעפְן,  אוֹיסְגֶעמוּטְשֶעט זַיין,  זָאלְט אִיר פוּן דִי אוֹתְיוֹת כּוֹח שֶעפְן,  קוּקְט אִין זֵיי אַרַיין.” |  תרגומו של פסח קפלן    ”חדר קטן, צר וחמים,  ועל הכירה - אש,  שם הרבי את תלמידיו  מורה אלף־בית.”    פזמון:    ”את תורתי, ילדי חמד,  שמעו, זכרו נא!  שנו, ילדים, וחזורו:  קמץ־אלף - א.    שימו עין, הטו אזן  אל הכתוב פה,  מי שיקרא היטב עברית,  דגל אתן לו.    התחלות תמיד קשות,  אחר יקל מאד,  אשרי מי שלמד תורה!  מה ליהודי עוד?    עת תזקינו, אף תבינו  באותיות שם,  תראו, כמה דמעות תוכן,  וכמה נחלי דם.    ועת בגלות תשאו עלכם,  אף תאנחו מר,  באותיות אז תבקשו  נחם מכל צר.” |  תרגום מילולי, נאמן למקור    ”על הכירה בוערת אש קטנה  ובבית חם,  והרבי מלמד ילדים קטנטנים  את האלף־בית.”    פזמון:    ”אִמרו נא ילדים, זִכרו נא יקירים,  את שאתם לומדים פה;  אִמרו נא פעם נוספת, וממש פעם נוספת:  קמץ־אלף: אָ!    לִמדו, ילדים, ברוב חשק.  כך אני לכם אומר;  המהיר מכם שידע אלפבית עברי,  יקבל דגל.    לִמדו, ילדים, אל תיראו  כל ההתחלות קשות;  מאושר מי שלמד תורה,  האם אדם צריך יותר?    אתם, ילדים, כשתתבגרו,  וכבר תבינו לבד;  כמה דמעות טמונות באותיות  וכמה בכיות...    כשאתם ילדים, מנשיאת עול הגלות,  תהיו מותשים;  תשאבו כוח מהאותיות,  ותביטו בתוכן.” |
לחן

השמעת צלילים אינה נתמכת בדפדפן שלך. אפשר להוריד את קובץ השמע.
הערות שוליים

↑  אך לא שרים את השיר עצמו
↑  נערך על ידי עורכי ויקיפדיה
| --- | --- |
בקרת זהויות :  MusicBrainz work: 4c74a760-4a2b-4e89-b363-07a264cb7e39
.ck

| --- | --- |
 תאריך ייסוד:  1995
 סוג סיומת:  ccTLD - סיומת אינטרנט מדינית
 סטטוס:  פעיל
 רשם:  Oyster Internet Services
 חסות:  Telecom Cook Islands
 שימוש מיועד:  חברות הגרות או קשורת לאיי קוק
 שימוש בפועל:  מקבלת קצת שימוש באיי קוק
 הגבלות רישום:  החברות שמרשימות תחת דומיין .ck, חייבות להירשם תחת שם החברה האמיתי שלהן
 מבנה:  דומיין של .ck מתבצע בסיומות דומיין משניות.
 
‎.ck היא סיומת אינטרנט מדינית (ccTLD) השייכת לאיי קוק.
ההרשמה הן בקטגוריית סיומות אינטרנט:
.co.ck: ארגונים עסקיים
.org.ck: ארגונים ללא כוונת רווח
.edu.ck: מוסדות חינוך
.gov.ck: סוכנויות ממשלתיות
.net.ck: ספקי שירותי אינטרנט
.gen.ck
.biz.ck: דפים עסקיים הקשורים לאיי קוק
.info.ck: דפי מידע הנוגעים לאיי קוק
דרישות לרישום .ck

התנאים המוקדמים לבקשה להרשמת הסיומת הם:
הרשמות דומיין מאנשים שהם לא תושבי איי קוק ישלמו 222.00 אירו למשך שנתיים לפחות, ויש לחדשם כל שנתיים לאחר מכן.
אי אפשר להרשים דומיין אם הוא כבר נלקח או שאינו קשור לזהות המותג או השם אליך או לחברתך, למשל 'nike.co.ck', 'mobil.co.ck' וכו'.
דומיינים הנחשבים לקללות לא יכנסו לתוך הסיומת ולא יירשמו במאגר, והבקשה לא תאושר עם קבלת ההודעה למבקש, והתעלמות מהבקשות העתידיות לאותו שם דומיין. תחומי '.ck' ינוטרו מהאינטרנט, באופן קבוע על גסויות ברשת אם נמצא כי הוא עושה זאת.
אם האתר נחשב כבלתי הולם, הדומיין יופסק ללא הודעה או החזר כספי.
שימוש ב-.co.ck

.co.ck שומש בתור סיומת אתר הומוריסטית בגלל הדמיון שלה עם המילה האנגלית הגסה "cock":
וירוס מפורסם מסוג MEMZ trojan, היה גורם למחשב שלך לפתוח מלא דפי אינטרנט תחת הדומיין Google.co.ck באופן סאטירי לחלוטין.
ראו גם

.cg
.tk
.cc
הערות שוליים

↑  "Delegation Record for .CK". IANA. נבדק ב-27 בינואר 2021. {{cite web}}:  (עזרה)
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
אברהם גיבלבר

אברהם גיבלבר (23 במרץ 1910 - 2 באוגוסט 2002) היה איש ציבור ישראלי שכיהן כחבר הכנסת בכנסת השמינית מטעם המערך.
ביוגרפיה

גיבלבר נולד בפולין והיה פעיל מנעוריו בתנועות ציוניות. בשנים 1937–1940 כיהן כמזכיר תנועת "החלוץ" בפולין. בשנת 1941 עלה לארץ ישראל והתיישב בקיבוץ אפק.
לאורך השנים היה גיבלבר פעיל במוסדות אחדות העבודה - פועלי ציון, ב-1958 מונה למזכיר ארגוני של המפלגה, וכיהן כמזכיר המפלגה בשנים 1959–1963 ובשנית בין 1966–1967. לאחר יצירת מפלגת העבודה ב-1969 כיהן בה כמזכיר משנה. לקראת הבחירות לכנסת השמינית שובץ במקום הרביעי ברשימת נציגי הקיבוץ המאוחד, ואחר כך במקום ה-46 ברשימת העבודה. העבודה זכתה ב-51 מנדטים וגיבלבר נבחר מטעמה לכנסת השמינית. בכהונתו הוא היה סגן יושב ראש הכנסת, חבר ועדת הפנים ואיכות הסביבה וחבר ועדת השירותים הציבוריים.
לאחר סיום כהונתו בכנסת נבחר, בשנת 1979, לחבר עמית בוועד הפועל הציוני. מאוחר יותר נבחר גם לכהן כחבר מועצת "יד ושם" ושימש יו"ר הוועד המנהל של בית לוחמי הגטאות. במקביל המשיך להיות פעיל במרכז מפלגת העבודה.